Πρόταση ΟΔΗΓIΑΣ ΤΟΥ ΣΥΜΒΟΥΛIΟΥ για την προσαρμογή στην τεχνική πρόοδο της οδηγίας 76/763/ΕΟΚ σχετικά με τα καθίσματα συνοδού των γεωργικών ή δασικών τροχοφόρων ελκυστήρων

ΑΙΤΙΟΛΟΓΙΚΗ ΕΚΘΕΣΗ

Η οδηγία 76/763/ΕΟΚ του Συμβουλίου σχετικά με τα καθίσματα συνοδού των γεωργικών ή δασικών ελκυστήρων πρέπει σήμερα να τροποποιηθεί, προκειμένου να παρακολουθήσει την τεχνική πρόοδο και προκειμένου να αυξηθεί η ασφάλεια χρήσεως.

Δεδομένης της αυξανόμενης ποικιλίας καθηκόντων που ανατίθενται στον συνοδό, ο οποίος κάθεται δίπλα στον οδηγό του ελκυστήρα, είναι σκόπιμο σήμερα να βελτιωθούν τα ισχύοντα όρια διαστάσεων των καθισμάτων και να υπάρξει πρόνοια έναντι περιττών επιπλοκών σχεδιασμού.

Το παρόν κείμενο υποβλήθηκε προς ψήφιση στην επιτροπή για την προσαρμογή στην τεχνική πρόοδο "αγροτικοί ελκυστήρες", στις 15/10/98, δεν συγκέντρωσε όμως την ειδική πλειοψηφία των κρατών μελών της Κοινότητας. Τα τρία κράτη που απείχαν ή καταψήφισαν θεωρούν ανεπαρκείς τις προτεινόμενες διατάξεις.

Ωστόσο, η παρούσα πρόταση μπορεί να θεωρηθεί ως πρώτο θετικό βήμα που απαιτεί την ανταλλαγή εμπειριών πριν από περαιτέρω ενέργειες.

Κατά συνέπεια, σύμφωνα με τις διατάξεις του άρθρου 13 (ρυθμιστική επιτροπή ΙΙΙ Α) της οδηγίας 74/150/ΕΟΚ σχετικά με την έγκριση των γεωργικών ελκυστήρων, η Επιτροπή υποβάλλει στο Συμβούλιο την παρούσα πρόταση οδηγίας.

Πρόταση ΟΔΗΓIΑΣ ΤΟΥ ΣΥΜΒΟΥΛIΟΥ για την προσαρμογή στην τεχνική πρόοδο της οδηγίας 76/763/ΕΟΚ σχετικά με τα καθίσματα συνοδού των γεωργικών ή δασικών τροχοφόρων ελκυστήρων

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη περί ιδρύσεως της Ευρωπαϊκής Κοινότητας,

την οδηγία 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων (1), όπως τροποποιήθηκε τελευταία από την οδηγία 97/54/ΕΚ του Ευρωπαϊκού Κοινοβουλίου και του Συμβουλίου (2), και ιδίως το άρθρο 11,

(1) ΕΕ L 84, 28.3.1974, σ. 10.

(2) ΕΕ L 277, 10.10.1997, σ. 24.

την οδηγία 76/763/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καθίσματα συνοδού των γεωργικών ή δασικών ελκυστήρων με τροχούς (3), όπως τροποποιήθηκε τελευταία από την οδηγία 97/54/ΕΚ, και ιδίως το άρθρο 4,

(3) ΕΕ L 262, 27.9.1976, σ. 135.

την πρόταση της Επιτροπής (4),

(4) ΕΕ C

Εκτιμώντας:

ότι η εν λόγω οδηγία αποσκοπεί στη βελτίωση του υφιστάμενου σχεδιασμού των καθισμάτων συνοδού* ότι ανταποκρίνεται σε παρατηρήσεις που διατυπώθηκαν από ορισμένα κράτη μέλη της Κοινότητας, είναι σκόπιμο να εισαχθούν εκ των υστέρων συμπληρωματικές διατάξεις σχετικά με τα καθίσματα συνοδού, με σκοπό τη βελτίωση της ασφάλειας του συνοδού*

ότι, προκειμένου να αυξηθεί η ασφάλεια, είναι σκόπιμο να αποφεύγεται ενδεχόμενη ενόχληση του οδηγού*

ότι η επιτροπή για την προσαρμογή στην τεχνική πρόοδο, που συστάθηκε βάσει του άρθρου 12 της οδηγίας 74/150/ΕΟΚ, δεν διατύπωσε γνώμη μέσα στην υπό του προέδρου της ταχθείσα προθεσμία,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

A5Aρθρο 1

Το παράρτημα της οδηγίας 76/763/ΕΟΚ τροποποιείται σύμφωνα με το παράρτημα της παρούσας οδηγίας.

A5Aρθρο 2

1. Από 1ης Ιανουαρίου 2000, τα κράτη μέλη δεν δύνανται:

- ούτε να απορρίπτουν, για συγκεκριμένο τύπο ελκυστήρος, την έγκριση τύπου ΕΚ ή την έκδοση του εγγράφου που προβλέπεται στο άρθρο 10, παράγραφος 1, τρίτη περίπτωση, της οδηγίας 74/150/ΕΟΚ ή την έγκριση σε εθνικό επίπεδο,

- ούτε να απαγορεύουν την πρώτη θέση σε κυκλοφορία των ελκυστήρων,

εφόσον οι εν λόγω ελκυστήρες ανταποκρίνονται στις προδιαγραφές της οδηγίας 76/763/ΕΟΚ, όπως τροποποιείται από την παρούσα οδηγία.

2. Από 1ης Οκτωβρίου 2000, τα κράτη μέλη:

- δεν δύνανται πλέον να εκδίδουν το έγγραφο που προβλέπεται στο άρθρο 10, παράγραφος 1, τρίτη περίπτωση της οδηγίας 74/150/ΕΟΚ για συγκεκριμένο τύπο ελκυστήρος, εφόσον αυτός δεν ανταποκρίνεται στις προδιαγραφές της οδηγίας 76/763/ΕΟΚ, όπως τροποποιείται από την παρούσα οδηγία,

- δύνανται να απορρίπτουν την έγκριση σε εθνικό επίπεδο συγκεκριμένου τύπου ελκυστήρος, εφόσον αυτός δεν ανταποκρίνεται στις προδιαγραφές της οδηγίας 76/763/ΕΟΚ, όπως τροποποιείται από την παρούσα οδηγία.

A5Aρθρο 3

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο μέχρι τις 31 Δεκεμβρίου 1999. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου, που θεσπίζουν στον τομέα που διέπεται από την παρούσα οδηγία.

A5Aρθρο 4

Η παρούσα οδηγία αρχίζει να ισχύει την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

A5Aρθρο 5

Η παρούσα οδηγία απευθύνεται στα κράτη μέλη.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

Το παράρτημα της οδηγίας 76/763/ΕΟΚ, μέρος ΙΙ, τροποποιείται ως εξής:

1. Τα σημεία 2 και 3 αντικαθίστανται από το ακόλουθο κείμενο:

"2. Έκαστο κάθισμα πρέπει να φέρει πλευρικό στήριγμα για τη διευκόλυνση του καθημένου και να είναι εξοπλισμένο με ερεισίνωτο ύψους τουλάχιστον 200 mm. Η διάσταση αυτή δεν ισχύει εφόσον ο θάλαμος οδηγήσεως ή το πλαίσιο της κατασκευής προφυλάξεως εκ των ανατροπών αποτελεί το ερεισίνωτο του καθίσματος. Το οριζόντιο τμήμα του καθίσματος πρέπει να είναι παραγεμισμένο ή ελαστικό.

3. Πρέπει να προβλέπεται κατάλληλο στήριγμα για τα πόδια του συνοδού, καθώς και κατάλληλες χειρολαβές στήριξης, για τη διευκόλυνση της πρόσβασης στο κάθισμα του συνοδού και προκειμένου να βοηθά το συνοδό να παραμένει στη θέση του."

2. Στο σημείο 4 η πρώτη φράση της δευτέρας παραγράφου αντικαθίσταται από το ακόλουθο κείμενο:

"Το ανώτερο τμήμα του ελευθέρου χώρου το οποίο προσφέρεται στον συνοδό δεν πρέπει να περιορίζεται, προς τα όπισθεν ή πλαγίως παρά από μία ακτίνα κατά μέγιστο 300 μμ (βλέπε σχέδιο στο προσάρτημα)."

3. Το σημείο 6 διαγράφεται.